Volodümür Ivajko

Hiel ‚Volodümür Antonovüc Ivajko’ (Lukrayänapüko: ‚Володимир Антонович Івашко’; Rusänapüko: ‚Владимир Антонович Ивашко’; pemotöl tü 1932, tobula d. 28id in ‚Poltava’; edeadöl tü 1994, novula d. 15id in ‚Moskva’) äbinom bolitan sovyätik ä Lukrayänik.Сергій Семенович Падалка (2005): ІВАШКО ВОЛОДИМИР АНТОНОВИЧ. Енциклопедія історії України, toum: 3 (Е–Й). Інститут історії України НАН України. Pekonsultöl tü 2023 mäzul 15. (in Lukrayänapük)Ю. І. Шаповал (2011): Івашко Володимир Антонович. Енциклопедія сучасної України / Encyclopedia of Modern Ukraine. (in Lukrayänapük)

 Lifajenäd. 
Tü 1989, setul d. 28id, pos karier lunik in palet, el ‚Ivajko’ äsökom eli ‚Volodümür Jcärbüzküy’ as sekretan balid paleta kobädimik Lukrayänik (‚K.P.U.’): diläd paleta kobädimik Sovyätabalatama (‚K.P.S.S.’). Do ‚Ivajko’ äbinom mödo votastidimikum ka büan oma, vemiko ätaom ta steifüls seimik lüodü itreig Lukrayäna. Äjäfidom in cal at jü 1990, yunul d. 22id. De yunul 4id jü yulul 23id yela ot äbinom i presidan konsälalefa löpikün, e klu jenöfo presidal Sovyätarepüblika sogädimik Lukrayänik. Sis 1989 dekul 9id ‚Ivajko’ äbinom liman bolitabüra ela ,K.P.S.S.’

Tü 1990 yulula 11id ‚Ivajko’ ägetom cali nulik vi⸗valemasekretana ela ‚K.P.S.S.’, e dubo calöfiko ävedom pladulan ela ‚Miqail Gorbacov’. Ün 1991, posä el ‚Gorbacov’ imutom säcalikön sekü luvolut gustula 24id, ‚Ivajko’ brefüpo äjäfidom as valemasekretan ela ‚K.P.S.S.’ El ‚Ivajko’, kel äsevädom cifiko as pragmatan labü meugs tämiko demokratimiks, ärefudom ad kevobön ko luvolutans, ab leigiko no ädeimom onis. Tü del 29id gustula cifam omik äfinikon, ven el ‚K.P.S.S.’ älikiton fa sovyät löpikün Sovyätabalatama. Gelogölo kanoy kludön, das ‚Ivajko’ idunom karierastepi mu nesüeniki, ven ädestepom de cal presidala neta labü mens 52 balions ad vedön vipresidan paleta deadiköl.Taras Kuzio (1994; 2000): Ukraine: Perestroika to Independence. London: Macmillan Press Ltd. Pads: 106–107.

Tü 1994, novula 15id ‚Ivajko’ ädeadom bäldotu lifayels mäldegtel.

 Noets. 

Klad:Bolitans Lukrayänik
Klad:Moteds ün 1932
Klad:Deadams ün 1994